Temeljem članka 98. Zakona o odgoju i obrazovanju u osnovnoj i srednjoj školi ( NN 87./08.,86/09.,92/10.,105/10.,90/11.,16/12.,86/12.,94/13.,152/14.,7/17. i 68/18.) članka 43. Zakona o strukovnom obrazovanju ( NN 03/09.,) Školski odbor Srednje strukovne škole kralja Zvonimira Knin uz prethodnu suglasnost Županije Šibensko kninske KLASA: 602-02/23-01/60 URBROJ: 2182-01-23-1 od dana 03.05.2023. na 19. sjednici održanoj dana 31.08.2023. donio je

IZMJENE I DOPUNE STATUTA

SREDNJE STRUKOVNE ŠKOLE KRALJA ZVONIMIRA (3)

Članak 1.

U Statutu Srednje strukovne škole kralja Zvonimira, Knin donesenom dana 31.12.2015. godine, uz prethodnu suglasnost Skupštine Šibensko-kninske županije, KLASA: 602-03/15-01/65 , URBROJ:2182/1-01-15-1 od 07.12.2015. godine

OVLASTI RAVNATELJA

U članku 86. stavak 1. alineja 25. riječi „do 100000,00 kuna, a preko 100000,00 kuna „ mijenja se i glasi „do 13 000,00 eura, a preko 13000,00 eura“.

Članak 2.

U članku 97., 98. i 99. riječi „stručni aktiv“ mijenja se i glasi „stručno vijeće“ u određenom padežu.

Članak 3.

Članak 100. mijenja se i glasi:

„(1) Škola je dužna provoditi samovrednovanje i sudjelovati u postupku vanjskog vrednovanja.

(2) samovrednovanje Škole prati i vrednuje Povjerenstvo za kvalitetu kojeg imenuje školski odbor.

(3) Povjerenstvo za kvalitetu ima 5 članova i to:

- ravnatelj škole koji je ujedno i predsjednik povjerenstva,

- predstavnik nastavničkog vijeća

- predstavnik polaznika

- predstavnik roditelja, i

- predstavnik dionika na prijedlog osnivača.

(4) Za rad povjerenstva odgovoran je ravnatelj Škole koji:

* Osigurava uvjete za provedbu svih procesa osiguranja kvalitete,
* Osigurava da svi dionici budu uključeni u proces osiguranja kvalitete,
* Pruža podršku zaposlenicima u procesu samovrednovanja.“

Članak 4.

Članak 101. mijenja se i glasi:

„ (1) Nastavnici i stručni suradnici na sjednici nastavničkog vijeća izabiru jednog predstavnika koji će biti predložen školskom odboru za imenovanje članom povjerenstva za kvalitetu.

(2) Kandidata za člana povjerenstva za kvalitetu može predložiti svaki član nastavničkog vijeća. Svaki nastavnik ili stručni suradnik može istaknuti svoju kandidaturu. Kandidati se moraju izjasniti o prihvaćanju kandidature za člana povjerenstva.

(3) Glasovanje je javno dizanjem ruku.

(4) Glasovanje je pravovaljano ako je glasovanju pristupila natpolovična većina članova nastavničkog vijeća.

(5) za predstavnika povjerenstva iz reda nastavničkog vijeća predlaže se kandidat koji je izabran većinom glasova nazočnih na sjednici nastavničkog vijeća.“

Članak 5.

Članak 102. mijenja se i glasi:

„(1) Predstavnika polaznika za člana povjerenstva za kvalitetu izabiru i predlažu učenici na sjednici vijeća učenika.

(2) Izbori za formiranje prijedloga iz stavka 1. ovog članka provode se na sjednici vijeća učenika sukladno prethodnom članku stavcima 3.,4. i 5. “ ovih Izmjena i dopuna statuta.

Članak 6.

Članak 103. mijenja se i glasi:

„(1) Predstavnika roditelja za člana povjerenstva za kvalitetu izabiru i predlažu roditelji na sjednici vijeća roditelja.

(2) Izbor za formiranje prijedloga iz stavka 1. ovog članka provode se na sjednici sukladno članku 4. stav. 3., 4. i 5. ovih Izmjena i dopuna statuta. „

Članak 7.

Iza članka 103. dodaje se članak 103a koji glasi:

„(1) Ravnatelj je dužan najkasnije 30 dana prije imenovanja povjerenstva za kvalitetu obavijestiti osnivača o potrebi predlaganja predstavnika dionika u povjerenstvo za kvalitetu“

Članak 8.

Članak 104. mijenja se i glasi:

„(1) Na temelju zapisnika o izboru kandidata nastavničkog vijeća, vijeća učenika i vijeća roditelja ravnatelj dostavlja prijedlog školskom odboru za imenovanje članova povjerenstva za kvalitetu“.

(2) Školski odbor na svojoj sjednici imenuje članove povjerenstva za kvalitetu na temelju prijedloga iz prethodnog stavka i prijedloga osnivača za predstavnika dionika. Školski odbore glasuje javno o svakom kandidatu predloženom za člana povjerenstva za kvalitetu.

(3) Član povjerenstva je imenovan ako je za njega glasovala natpolovična većina članova školskog odbora.

(4) Povjerenstvo za kvalitetu se može konstituirati ako je imenovana većina članova povjerenstva za kvalitetu.

(5) Mandat članova povjerenstva za kvalitetu teče od dana imenovanja povjerenstva i traje četiri godine.

(6) Članovi povjerenstva mogu biti ponovno imenovani“

(7) Izbori se održavaju najkasnije 30 dana prije isteka mandata članova povjerenstva za kvalitetu.“

Članak 9.

Iza članka 104. dodaju se članci 104a., 104b. 104c.,104d.,104e., 104f. koji glase:

„(1) Povjerenstvo za kvalitetu radi na sjednicama. O radu sjednice povjerenstva vodi se zapisnik.

(2) Članovi povjerenstva za kvalitetu o pitanjima iz djelokruga rada povjerenstva za kvalitetu odlučuju većinom glasova ukupnog broja članova.

(3) Sjednicama predsjedava ravnatelj kao predsjednik povjerenstva za kvalitetu. U slučaju njegove spriječenosti, sjednicama će predsjedavati predstavnik nastavnika.

(4) O održavanju sjednice članovi povjerenstva obavještavaju se dostavom pisanog poziva elektroničkim putem.

(5) U hitnim situacijama te posebno opravdanim razlozima sjednica povjerenstva može se sazvati usmeno, odnosno telefonskim putem te održati elektroničkim putem.“

Članak 10.

„(1) Kada pojedinom članu povjerenstva za kvalitetu prijevremeno prestane mandat provode se dopunski izbori.

(2) Dopunski izbori provode se najkasnije u roku od 30 dana od dana prestanka mandata prema stavku 1. ovog članka.

(3) Mandat člana povjerenstva za kvalitetu izabranom na dopunskim izborima traje do isteka vremena na koje je bio izabran raniji član povjerenstva za kvalitetu. „

Članak 11.

„(1) Člana povjerenstva za kvalitetu iz reda nastavničkog vijeća, vijeća učenika i vijeća roditelja Školski odbor razrješava

* Ako podnese ostavku na članstvo u povjerenstvu za kvalitetu
* Ako mu kao nastavniku ili stručnom suradniku prestani radni odnos u školi
* Ako učeniku prestane školovanje u ovoj Školi najkasnije u roku od 60 dana od dana kada prestalo školovanje učenika u Školi
* Ako učeniku čiji je roditelj član povjerenstva za kvalitetu prestane školovanje u ovoj Školi najkasnije u roku od 60 dana od dana kada prestalo školovanje učenika u Školi
* Ako privremeno ili trajno ne može izvršavati obveze člana
* Ako tijelo koje ga je predložilo u povjerenstvo za kvalitetu nije zadovoljno njegovim radom u povjerenstvu
* Ako ravnatelj ili povjerenstvo za kvalitetu utvrde da član povjerenstva ne ispunjava obveze odnosno ne obavlja poslove iz svog djelokruga utvrđene Zakonom i općim aktima.“

Članak 12.

„(1) Za operativnu provedbu procesa samovrednovanja u Školi ravnatelj imenuje školski tim za

samovrednovanje.

(2) Školski tim za samovrednovanje ima tri člana koji se imenuju iz reda nastavnika i stručnih suradnika.

(3) Članove školskog tima za samovrednovanje imenuje ravnatelj na sjednici nastavničkog vijeća uz prethodnu suglasnost imenovanih članova.

(4) Ravnatelj jednog od tri člana školskog tima za samovrednovanje imenuje voditeljem i koordinatorom samovrednovanja.

(5) Mandat rada školskog tima za samovrednovanje traje četiri godine i u pravilu se podudara s mandatom povjerenstva za kvalitetu.

(6) U slučaju kada nastupi zapreka kod nekog od članova školskog tima za obavljanje poslova samovrednovanja, ravnatelj će istog razriješiti i imenovati novog člana do isteka vremena na koje je bio imenovan raniji član školskog tima za samovrednovanje.“

Članak 13.

„(1) Školski tim za samovrednovanje :

* Koordinira proces samovrednovanja u suradnji s povjerenstvom za kvalitetu
* Planira provedbu procesa samovrednovanja u suradnji s povjerenstvom za kvalitetu
* Upravlja aktivnostima koje se provode u procesu samovrednovanja
* Daje stručnu podršku za provedbu procesa samovrednovanja
* O rezultatima aktivnosti koje se pdrovode u procesu samovrednovanja izvješćuje povjerenstvo za kvalitetu
* Sastavlja izvješće o samovrednovanju i dostavlja ga povjerenstvu za kvalitetu „

Članak 14.

„(1) Ravnatelj u svojstvu predsjednika povjerenstva za kvalitetu izvješćuje Agenciju za strukovno obrazovanje i obrazovanje odraslih o provedenom procesu samovrednovanja.

(2) Upute o sadržaju i načinu izvješćivanja o provedenom procesu samovrednovanja donosi Agencija za strukovno obrazovanje i obrazovanje odraslih.“

Predsjednik ŠO

\_\_\_\_\_\_\_\_\_\_\_\_

Željko Bobanović

Ove Izmjene i dopune Statuta stupaju na snagu osam dana od dana objave na oglasnoj ploči Škole.

KLASA: 011-03/23-01/1

URBROJ:2182-50-24-1

|  |  |
| --- | --- |
|  |  |
|  |  |

KNIN, 31.08.2023.